**Tájékoztató a Móricz Zsigmond Megyei és Városi Könyvtárban és a fiókkönyvtárakban zajló munkákról és a decemberi programokról**

**Tisztelt Olvasóink!**

A Móricz Zsigmond Megyei és Városi Könyvtár Központi, fiókkönyvtárai és könyvtárpontjai a 484/2020. Kormányrendelet utasításának megfelelően zárva tartanak a látogatók előtt.

Ezt az időszakot munkatársaink egy nagyon fontos feladat elvégzésére fordítják, a teljes körű állományellenőrzésre. Esetünkben a fiókkönyvtárak állományával együtt több mint 400 000 dokumentumot jelent. Ez a hatalmas munka természetesen nem jelenti azt, hogy olvasóink kölcsönzési igényeit nem teljesítjük. A már bevált módon, az online vagy telefonon kért könyveket olvasóink maszkban az előre megbeszélt időpontban a Központi könyvtár bejáratánál és a fiókkönyvtárakban is átvehetik. A visszavétel szünetel, a kölcsönzési idő automatikusan meghosszabbodik a korlátozás feloldásáig, késedelmi díjat nem számolunk fel.

Emellett igyekszünk a karácsonyra is ráhangolódni kvízjátékokkal, online kézműves foglalkozásokkal, érdekes történetekkel, mesékkel.

A tudományos előadások iránt érdeklődők minden csütörtökön 20 órától könyvtárunk YouTube-csatornáján különféle témájú előadásokat nézhetnek.

Folytatódik **Heti Könyvajánló**nk, amely felkeltheti az érdeklődést egy-egy mű vagy szerző iránt.

**Online előadásaink decemberben könyvtárunk YouTube-csatornáján:**

**2020. december 3. 20.00**

Dr. Drabancz M. Róbert történész, egyetemi oktató

A Rákóczi-kultusz szerepe a kárpátaljai magyar identitás megőrzésében

**2020. december 10. 20.00**

Husztiné Hajdú Erika pszichológus, magatartásterapeuta

Szabadulás a lelki karanténból – a pszichológia és Zorro útravalóival

**2020. december 17. 20.00**

Petrilláné Bartha Enikő a Pál Miklós Erdészeti Erdei Iskola vezetője

A tél katonái – ingyen kosztosok a madáretetőn

**Csiriptanya-Játéktár**

Könyvtárak karácsonya – Online kézműves foglalkozások (2020. december 1 – december 23.)

Hétköznaponként a Csiriptanya Facebook-oldalán megosztunk egy otthon elkészíthető ajándékötletet.

**Karácsony közeleg**

Egy karácsonyi témájú könnyed online kvízjáték (2020. november 27. – december 8.)

**Orosi Fiókkönyvtár (**4551 Nyíregyháza – Oros, Fő utca 60. tel: +36-70/4360709, [oros@mzsk.hu](mailto:oros@mzsk.hu))

**Karácsonyi rajzpályázat**

**Sóstóhegyi Fiókkönyvtár** (4400 Nyíregyháza, Igrice u. 6. [tel: +36](mailto:tel:%20+36) 70/4360708, sostohegy@mzsk.hu)

**Adventi fejtörő**

**Vécsey Utcai Fiókkönyvtár** (4400 Nyíregyháza, Vécsey utca 13/a. [tel: +36](mailto:tel:%20+36) 42/414-275, vecsey@mzsk.hu

**Könyvtári Manó Postaláda**

**Arra kérjük a felnőtteket, gyerekeket,** hogy írjanak levelet a könyvtári manóknak. (Könyvtári Manók 4400 Nyíregyháza, Vécsey Utca 13/a) A válaszok garantáltak.

**Mézeskalács Varázs (2020. december 7 – december 20.)**

**Kedves Olvasóink, az idén** online térbe helyezett kiállítással szervezzük meg a Mézeskalács Varázs kiállítást és versenyt, várjuk az alkotásokról készült fotókat!

**Karácsony a Föld körül**

Körképet adunk arról, hogy hogyan ünneplik, vagy ünneplik-e egyáltalán a karácsonyt más országokban olyan családok bevonásával, akik ott éltek vagy onnan érkeztek hazánkba.

**Adventi Mesekalendárium (2020. december. 1 – december 24.)**

Az Adventi Mesekalendáriumban 24 mesét olvasnak fel a Vécsey Utcai Fiókkönyvtár olvasói, amelyet mobiltelefonnal rögzítenek az otthonukban, és mi közzétesszük könyvtárunk Facebook-oldalán.

**További információkat a későbbiekben közösségi oldalainkon és weboldalunkon találhatnak.**

**Móricz Zsigmond Megyei és Városi Könyvtár, 4400 Nyíregyháza, Szabadság tér 2.**

**Tel.: +36 42-598-888 e-mail: titkarsag@mzsk.hu**